Успамін (фільм)

**«Успамі́н»** () — амэрыканскі навукова-фантастычны трылер 2021 году, створаны і пастаўлены рэжысэрам Лізай Джой, для якой гэта быў рэжысэрскі дэбют. У фільме здымаліся Г’ю Джэкман, Рэбэка Фэрг’юсан, Тэндывэ Ньютан, Кліф Кэртыс, Марына дэ Тавіра і Дэніел Ву. Прадусарам фільму выступіла сама Джой, разам са сваім мужам і творчым партнэрам Джонатанам Ноланам. Фільм быў выпушчаны кінакампаніяй Warner Bros. Pictures у ЗША 20 жніўня 2021 году і ў той жа час адбыўся рэліз на плятформе струменевага відэа HBO Max. Фільм атрымаў неадназначныя водгукі ад крытыкаў, якія высока ацанілі апавядальныя амбіцыі фільму, але раскрытыкавалі твор за падабенства яго на такія фільмы як то *«[[Мальтыйскі сокал]]»* і *«[[Заходні сьвет (фільм)|Заходні сьвет]]»*. Фільм зарабіў толькі 18 мільёнаў даляраў пры пункце акупнасьці ў 110 мільёнаў даляраў, стаўшы, такім чынам, горшым дэбютам усіх часоў за фільм, які пракатвалі ў больш чым 3 тысячах кінатэатрах.

## Зьмест
У бліжэйшы час зьмяненьне клімату прывяло да ўздыму ўзроўню акіянаў і затапленьня Маямі. Экстрэмальныя дзённыя тэмпэратуры прымусілі большую частку насельніцтва жыць толькі начамі. Нік Баністэр (Г’ю Джэкман) і ягоная сяброўка Ўотс (Тэндывэ Ньютан) вядуць бізнэс, які дазваляе людзям перажываць успаміны. Аднойчы іхняя паслугачка Мэй (Рэбэка Фэрг’юсан) просіць іх дапамагчы знайсьці ейныя зьніклыя ключы. Нік імгненна закахаўся ў яе. Назіраючы ейныя ўспаміны, ён даведваецца, што яна працуе сьпявачкай у начным клюбе, і адчувае асаблівую сувязь зь ёй, калі яна сьпявае ягоную любімую песьню *«[[Where or When]]»*. Нік і Мэй пачынаюць адносіны, хоць Ўотс і выказвае свой недавер да жанчыны. Празь некалькі месяцаў Мэй зьнікае бяз словаў. У надзеі даведацца, дзе яна знаходзіцца, Нік гадзінамі неаднаразова перажывае ўспаміны аб іхных адносінах, што ёсьць небясьпечнай практыкай, якая можа назаўжды захапіць яго ў памяць.

Пракурор Эйвэры Кастыльлё (Наталі Мартынэс) наймае Ніка і Ўотс, каб атрымаць успаміны ад падазронага, які знаходзіцца ў каматозным стане. Мужчына працаваў у наркабарона Сэнт-Джо (Дэніел Ву) ў Новым Арлеане. Ва ўспамінах гэтага мужчыны Нік бачыць, што Мэй калісьці была каханкай Сэнт-Джо і стала залежнай ад бакі, наркатычнага сродку, які выклікае моцную залежнасьць. Успаміны таксама выкрываюць, што Мэй скрала наркотыкі са схованкі наркабарона, перш чым бегчы з гораду. Нік расчараваны, даведаўшыся, што Мэй была наркаманкай.

Нік выпраўляецца ў Новы Арлеан, дзе знаходзіць Сэнт-Джо і пытаецца ў яго пра Мэй, але той кажа кажа, што нічога ня чуў ад Мэй з таго часу, як яна яго пакінула. Памагатыя Сэнт-Джо спрабуюць загубіць Ніка, але Ўотс ратуе яго і забівае Сэнт-Джо і ягоную банду. У абодвух яны вяртаюцца ў Маямі, дзе Нік прымусіў Ўотс выкрыць успамін пра апошняе ейнае спатканьне з Мэй. Выкрываецца, што Мэй пранікла ў іхняе сховішча, каб скрасьці запіс успаміну паслугачкі Эльзы Карын (Анджэла Сарафян). Дасьледуючы далей, Нік даведваецца, што Эльзу нядаўна забілі, а ейнага маленькага сына выкрала жанчына, якая адпавядае апісаньню Мэй. Гэты хлопчык, як мяркуецца, можа стаць спадкаемцам вялікага багацьця. Падчас пошукаў на Ніка нападае Сайрус Бут (Кліф Кэртыс), былы паслугач Сэнт-Джо. Пасьля бойкі паміж імі Нік здолеў перамагчы Бута і падключыць яго да мэханізму счытваньня ўспамінаў, каб знайсьці ў іх Мэй. Высьвятляецца, што Мэй і Бут зладзілі ашуканскі плян, каб завалодаць успамінамі Карын, а прыязнасьць Мэй да Ніка была хлусьнёй. Тым ня менш, стала вядома, што Мэй усё ж па-сапраўднаму закахалася ў Ніка і замінала Буту атрымаць хлопчыка. У далейшых успамінах Бута, Нік бачыць як Мэй прамаўляе Буту, але фактычна зварочвацца да яго. Яна ўскосна паказвае на месцазнаходжаньне сына Эльзы і выказвае сваё каханьне да Ніка. Бачачы толькі адзіны выхад са свайго становішча, Мэй прымае сьмяротную дозу бакі і памірае. Спустошаны Нік прымушае Бута зноўку перажыць ягоны горшы ўспамін, а сам наказвае Сэбастыяна, замоўніка выкраданьня хлопчыка. Зьнішчаючы ўспаміну Бута, Нік назаўсёды занураецца ва ўспаміны аб Мэй.

## Крытыка
На агрэгатары аглядаў Rotten Tomatoes, фільм мае рэйтынг ухваленьня толькі 39%, заснаваны на 166 рэцэнзіях, а сярэдні рэйтынг твора складае 5,1/10. На думку крытыкаў, зважаючы на брак апавядальных амбіцыяў сюжэту ў спалучэньні навукова-фантастычнага складніку і нуарнага трылера, фільм у асноўным выклікае ўспаміны аб лепшых фільмах. На Metacritic сярэднеўзважаны бал фільму складае 46 пунктаў з 100 магчымых на падставе 41 крытычнага агляду, што сьведчыць пра зьмяшаныя альбо сярэднія водгукі. Аўдыторыя, апытаная CinemaScore, паставіла фільму сярэднюю адзнаку C+ паводле шкалы ад A+ па F.

## Крыніцы

## Вонкавыя спасылкі
* Афіцыйны сайт
* 
* 
* 

Катэгорыя:Фільмы 2021 году
Катэгорыя:Фільмы ЗША
Катэгорыя:Фільмы ЗША 2021 году
Катэгорыя:Навукова-фантастычныя фільмы
Катэгорыя:Навукова-фантастычныя фільмы 2021 году
Катэгорыя:Навукова-фантастычныя фільмы ЗША
Катэгорыя:Фільмы Лізы Джой
Катэгорыя:Фільмы пра ўспаміны
Катэгорыя:Фільмы на ангельскай мове
Катэгорыя:Фільмы Warner Bros.